12. ฐานะการเงินและผลการดำเนินงาน

12.1 งบการเงิน

ก. สรุปรายงานการสอบบัญชีของผู้ตรวจสอบบัญชีในรอบ 3 ปีที่ผ่านมา

จากรายงานของผู้ตรวจสอบบัญชีของบริษัทสิ้นสุด 30 กันยายน 2552 , 2551 และ 2550
ผู้ตรวจสอบบัญชีไม่มีความเห็นใด ๆ ที่เป็นข้อจำกัดในการตรวจสอบบัญชีของบริษัท
โดยผู้ตรวจสอบบัญชีของบริษัทไม่พบสิ่งที่เป็นเหตุทำให้เชื่อได้ว่างบการเงินรวมระหว่างกาลและงบการเงินระหว่างกาลเฉพาะบริษัท
ณ วันที่ 30 กันยายน 2552 ไม่ถูกต้องตามที่ควรในสาระสำคัญตามหลักการบัญชีที่รับรองทั่วไป
และได้มีความเห็นว่างบการเงินรวมและงบการเงินของบริษัทในรอบปีบัญชีสิ้นสุด 30 กันยายน 2552
, 2551 และ 2550 แสดงฐานะทางการเงิน และผลการดำเนินงานและกระแสเงินสด
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

ข. ตารางสรุปงบการเงินรวม

[]

[]

[]

[]

[]

[]

[]

สูตรการคำนวณ

ระยะเวลาการเก็บหนี้และชำระหนี้ : จำนวนวันตามปีปฎิทินในแต่ละปี

อัตรากำไรขั้นต้น : กำไรขั้นต้น/รายได้รวมไม่รวมกำไรหรือขาดทุนจากอัตราแลกเปลี่ยน

อัตรากำไรสุทธิ : กำไรสุทธิ/รายได้รวมไม่รวมกำไรหรือขาดทุนจากอัตราแลกเปลี่ยน

อัตราผลตอบแทนผู้ถือหุ้น : กำไรสุทธิ/ส่วนของผู้ถือหุ้นเฉลี่ย

อัตราการหมุนของสินทรัพย์ : รายได้รวมไม่รวมกำไรหรือขาดทุนจากอัตราแลกเปลี่ยน/สินทรัพย์

รวมเฉลี่ย

อัตราการจ่ายเงินปันผล : เงินปันผลต่อหุ้น/กำไรสุทธิต่อหุ้นที่ไม่รวมกำไรจากอัตราแลกเปลี่ยน

มูลค่าตามบัญชีต่อหุ้น : ส่วนของผู้ถือหุ้น/จำนวนหุ้น

12.2 คำอธิบายและการวิเคราะห์ฐานะการเงินและผลการดำเนินงาน

คำอธิบายและการวิเคราะห์ของฝ่ายจัดการ

คำอธิบายและการวิเคราะห์ของฝ่ายจัดการเกี่ยวกับผลการดำเนินงานของ บริษัท โทรีเซนไทย
เอเยนต์ซีส์ จำกัด (มหาชน) ใช้ข้อมูลจากงบการเงินรวมของบริษัทฯ
ซึ่งจัดทำขึ้นตามหลักการบัญชีที่รับรองทั่วไปในประเทศไทย
ในการวิเคราะห์ผลการดำเนินงานดังกล่าว บริษัทฯ ได้ใช้นิยามและแนวคิดต่างๆ
ทั้งทางการเงินและการดำเนินการมาประกอบการวิเคราะห์ดังนี้

วันเดินเรือ/วันเดินเรือขุดเจาะในรอบปีปฏิทิน (Calendar-Ship-Days/Calendar-Rig-Days) หมายถึง จำนวนวันทั้งหมดในปีปฏิทินที่บริษัทฯ เป็นเจ้าของเรือ ซึ่งรวมถึงเรือขุดเจาะ เรือสนับสนุนงานวิศวกรรมโยธาใต้น้ำ และเรือขนส่งสินค้าแห้งเทกองในรอบปีบัญชี

วันเดินเรือที่มีอยู่ (Available Days) หมายถึง
จำนวนวันเดินเรือ/วันเดินเรือขุดเจาะทั้งหมดในรอบปีปฏิทิน
หักด้วยจำนวนวันที่ไม่สามารถใช้ประโยชน์จากเรือที่ทราบล่วงหน้า (off-hire)
เนื่องจากเรือเข้าอู่ซ่อมหรือเข้ารับการปรับปรุงสภาพเรือตามกำหนด
และหักด้วยจำนวนวันที่ใช้ในการเดินเรือให้อยู่ในตำแหน่งที่ต้องการ
วันเดินเรือชนิดนี้จะเป็นจำนวนวันซึ่งเรือสามารถสร้างรายได้ให้บริษัทฯ

วันเดินเรือทำการ (Operating Days) หมายถึง จำนวนวันเดินเรือที่มีอยู่ (available days)
หักด้วยจำนวนวันที่ไม่สามารถใช้ประโยชน์จากเรือ (off-hire) เนื่องจากสาเหตุใดๆ
ก็ตามรวมถึงสถานการณ์ที่ไม่สามารถคาดเดาได้
วันเดินเรือชนิดนี้จะเป็นวันที่กองเรือสร้างรายได้ให้กับบริษัทฯ จริงๆ

อัตราการใช้ประโยชน์จากเรือ (Fleet Utilisation)
เป็นอัตราที่คำนวณการใช้ประโยชน์จากเรือ โดยการนำวันเดินเรือทำการ (operating days)
หารด้วยวันเดินเรือที่มีอยู่ (available days)
อัตราการใช้ประโยชน์จากเรือจะเป็นตัวบ่งชี้ประสิทธิภาพของบริษัทฯ
ในการจัดสรรเรือและการลดวันที่ไม่สามารถใช้ประโยชน์จากเรือ เนื่องจากเหตุผลอื่นๆ
ที่ไม่ใช่การเข้าอู่ซ่อมตามปกติ หรือการปรับปรุงและปรับสภาพเรือให้ดีขึ้น
หรือการใช้เวลาเดินเรือเพื่อให้อยู่ในตำแหน่งที่ต้องการ

รายได้ (Revenues) คือรายได้ที่ได้จากธุรกิจเรือบรรทุกสินค้าแห้งเทกอง
(การให้บริการแบบประจำเส้นทาง แบบไม่ประจำเส้นทางชนิดให้เช่าเหมาลำเป็นเที่ยว
และแบบเป็นระยะเวลา รวมทั้งแบบเซ็นสัญญารับขนส่งสินค้าล่วงหน้า) จากธุรกิจบริการนอกชายฝั่ง
(บริการขุดเจาะและบริการวิศวกรรมโยธาใต้น้ำ) และจากธุรกิจบริการที่เกี่ยวข้องกับการเดินเรือ
(รายได้จากการให้บริการ และค่านายหน้า)
อัตราค่าเช่าเรือและจำนวนวันเดินเรือทำการของเรือและเรือขุดเจาะมีผลต่อรายได้
การผสมผสานของการให้บริการประเภทต่างๆ (เช่น การให้บริการเรือประจำเส้นทาง
เช่าเหมาลำเป็นระยะเวลา การให้เช่าเหมาลำเป็นเที่ยว
การให้เช่าเหมาลำชนิดเซ็นสัญญารับขนส่งสินค้าล่วงหน้า การบริการขุดเจาะ
และการบริการวิศวกรรมโยธาใต้น้ำ) มีผลต่อรายได้เช่นกัน
โดยอัตราค่าเช่าเรือแบบเหมาลำในระยะสั้นจะมีความผันผวนมากกว่า เนื่องจากจะผูกกับอัตราตลาด
ณ เวลาที่เกิดรายการในขณะนั้น

ค่าใช้จ่ายในการเดินเรือแต่ละเที่ยว (Voyage Expenses) คือ
ค่าใช้จ่ายทั้งหมดที่ใช้ในการเดินเรือในเที่ยวนั้นๆ ซึ่งรวมถึงค่าน้ำมัน ค่าธรรมเนียมท่าเรือ
ค่าขนถ่ายสินค้าขึ้นลงเรือ ค่าธรรมเนียมการผ่านคลอง ค่าธรรมเนียมตัวแทนเรือ และค่านายหน้า
โดยปกติแล้วลูกค้าจะเป็น
ผู้จ่ายค่าใช้จ่ายในการเดินเรือในแต่ละเที่ยวกรณีที่เช่าเหมาลำแบบเป็นระยะเวลา
ส่วนกรณีที่เป็นแบบประจำเส้นทาง
แบบเช่าเหมาลำเป็นเที่ยวและการเซ็นสัญญารับขนส่งสินค้าไว้ล่วงหน้า บริษัทฯ
จะต้องเป็นผู้รับภาระค่าใช้จ่ายในการเดินเรือแต่ละเที่ยวเองทั้งหมด
ซึ่งค่าใช้จ่ายในการเดินเรือแต่ละเที่ยวนั้นบริษัทฯ
ได้รวมอยู่ในอัตราค่าเช่าแล้วโดยใช้วิธีประมาณการค่าใช้จ่าย บริษัทฯ
คาดว่าค่าใช้จ่ายจากการขนถ่ายสินค้าขึ้นลงเรือ
และค่าน้ำมันจะเป็นค่าใช้จ่ายหลักของค่าใช้จ่ายในการเดินเรือแต่ละเที่ยวทั้งหมดของ บริษัทฯ
เนื่องจากเรือส่วนใหญ่ของบริษัทฯ
จะใช้สำหรับรับขนส่งสินค้าแบบประจำเส้นทางและแบบเช่าเหมาลำเป็นเที่ยวและแบบที่มีการเซ็นสัญญารับขนสินค้าไว้ล่วงหน้า

รายได้สุทธิจากการเดินเรือในแต่ละเที่ยว (Net Voyage Revenues)
รายได้สุทธิจากการเดินเรือในแต่ละเที่ยวคำนวณจากรายได้จากการเดินเรือในแต่ละเที่ยว
ลบด้วยค่าใช้จ่ายในการเดินเรือแต่ละเที่ยว
เนื่องจากค่าใช้จ่ายในการเดินเรือแต่ละเที่ยวที่เกิดขึ้นจะแตกต่างกันไปตามรูปแบบของการให้บริการ
บริษัทฯ จึงใช้รายได้สุทธิจากการเดินเรือในแต่ละเที่ยว
มาใช้เปรียบเทียบผลการดำเนินงานของการให้บริการในรูปแบบต่างๆ

อัตราค่าเช่าเรือ (Time Charter Equivalent Rates)
เป็นการนำรายได้สุทธิจากการเดินเรือในแต่ละเที่ยว (Net Voyage Revenues)
หารด้วยจำนวนวันเดินเรือในรอบปีปฏิทิน (Calendar-Ship-Days)
อัตราค่าเช่าเรือจะเป็นหน่วยวัดผลงานหลักที่ใช้เทียบกำไรต่อวันที่ได้รับจากการให้เช่าแบบเป็นระยะเวลากับแบบให้เช่าเป็นเที่ยว
หรือกำไรต่อวันที่ได้จากเรือประจำเส้นทางหรือสัญญารับขนส่งสินค้าล่วงหน้า
ทั้งนี้เป็นเพราะว่าโดยปกติค่าระวางเรือที่ได้รับไม่ว่าจะเป็นการให้บริการแบบใดก็ตาม
ดังที่ได้กล่าวมาแล้วจะไม่ได้แสดงออกมาเป็นรายวัน
ในขณะที่ค่าเช่าเรือชนิดให้เช่าเหมาลำเป็นระยะเวลาจะแสดงออกมาเป็นรายวัน

ค่าใช้จ่ายในการดำเนินงานเกี่ยวกับเรือเดินทะเล (Vessel Operating Expenses)
ค่าใช้จ่ายในการดำเนินงานเกี่ยวกับเรือเดินทะเล
โดยรวมเรือให้เช่าเหมาลำทุกประเภทยกเว้นการเช่าเรือเปล่า บริษัทฯ
รับผิดชอบค่าใช้จ่ายในการดำเนินงานซึ่งประกอบด้วยเงินเดือนลูกเรือและค่าใช้จ่ายที่เกี่ยวข้อง
ค่าใช้จ่ายที่เกี่ยวกับการซ่อมและบำรุงรักษาเรือ ค่าใช้จ่ายด้านประกันภัย
ค่าอะไหล่และวัสดุสิ้นเปลือง ค่ารักษาสถานภาพทะเบียนเรือ และค่าใช้จ่ายจิปาถะอื่นๆ
ค่าใช้จ่ายในการดำเนินงานเกี่ยวกับเรือเดินทะเลของ บริษัทฯ โดยทั่วไปถือว่าเป็นค่าใช้จ่ายคงที่
ซึ่งจะเพิ่มขึ้นตามขนาดกองเรือ นอกจากนี้ยังมีปัจจัยอื่นๆ ที่อยู่นอกเหนือการควบคุมของบริษัทฯ
ที่อาจจะส่งผลให้ค่าใช้จ่ายประเภทนี้เพิ่มขึ้นได้ ตัวอย่างเช่น
หากจำนวนอุบัติเหตุทางทะเลทั่วโลกมีเพิ่มขึ้นมากกว่าในอดีตมากอาจส่งผลให้บริษัทฯ
ต้องช่วยร่วมจ่ายเบี้ยประกันภัยสูงขึ้น
หรือต้นทุนน้ำมันเครื่องที่อาจสูงขึ้นตามภาวะการขึ้นราคาน้ำมันดิบที่สูงขึ้นอย่างรวดเร็ว

การนำเรือเข้าอู่แห้ง (Dry-docking) โดยปกติบริษัทฯ จะต้องนำเรือและเรือขุดเจาะของบริษัทฯ
เข้าอู่แห้งเพื่อการตรวจสอบ ซ่อมแซมและบำรุงรักษา
รวมไปถึงการปรับปรุงเรือเพื่อให้เป็นไปตามข้อกำหนดต่างๆ
ของหน่วยงานรัฐหรือข้อกำหนดที่ต้องปฏิบัติตามในการประกอบธุรกิจเดินเรือ ซึ่งโดยปกติ บริษัทฯ
จะนำเรือบรรทุกสินค้าแห้งเทกอง และเรือขุดเจาะเข้าอู่แห้งทุกๆ 2 ปีครึ่ง ถึง 5
ปีขึ้นอยู่กับประเภทของเรือและอายุการใช้งาน
โดยในระหว่างนั้นจะมีการตรวจสอบระดับพิเศษโดยสมาคมจัดชั้นเรือซึ่งจะทำในช่วงปีที่ 2 และ 3
ก่อนกำหนดการการเข้าอู่แห้งในปีที่ 5 โดยค่าใช้จ่ายเกี่ยวกับการนำเรือเข้าอู่แห้ง
จะบันทึกเป็นค่าใช้จ่ายรอตัดจำหน่าย (capitalisation)
โดยวิธีตัดจำหน่ายแบบเส้นตรงโดยคำนวณให้พอกับระยะเวลาที่จะต้องเข้าอู่ในปีต่อๆ ไป
นับจากวันที่เรือออกจาก อู่แห้ง บริษัทฯ
บันทึกค่าใช้จ่ายที่เกี่ยวกับการซ่อมแซมและบำรุงรักษาเรือตามปกติเป็นค่าใช้จ่ายประจำงวด
ในกรณีที่เห็นว่าการซ่อมแซมดังกล่าวของเรือและเรือขุดเจาะมิใช่เป็นการปรับปรุง
หรือเพื่อต่ออายุการใช้งานออกไป

ค่าเสื่อมราคาและการตัดจำหน่าย (Depreciation and Amortisation) ประกอบด้วย 2 ส่วน
ได้แก่ ส่วนแรกคือ ค่าเสื่อมราคาซึ่งคิดจากราคาของเรือที่ซื้อมาหักลบด้วยมูลค่าซากโดยประมาณ
ค่าเสื่อมราคาของเรือบรรทุกสินค้าแห้งเทกองคำนวณด้วยวิธีเส้นตรงตลอดอายุการใช้งานของเรือ
ซึ่งบริษัทฯ ประมาณไว้ที่ 25 ปีนับจากวันส่งมอบเรือครั้งแรกจากอู่ต่อเรือให้กับเจ้าของเรือคนแรก
นอกจากนี้บริษัทฯ ยังได้กำหนดมูลค่าซากของเรือโดยประมาณไว้ที่ 140 - 175
ดอลลาร์สหรัฐอเมริกาต่อไลท์เวทตัน ค่าเสื่อมราคาจะลด เนื่องจากกองเรือลดลง ส่วนที่สอง คือ
การตัดจำหน่ายค่าใช้จ่ายที่เกี่ยวกับการนำเรือเข้าอู่แห้ง
ซึ่งจะบันทึกไว้ในค่าใช้จ่ายในการดำเนินงานที่เกี่ยวกับเรือเดินทะเลทั้งหมด

ค่าใช้จ่ายทั่วไปและค่าใช้จ่ายในการบริหาร (General and Administrative Expenses)
ได้แก่ ค่าใช้จ่ายที่เกี่ยวข้องกับพนักงานที่อยู่บนบก เช่น เงินเดือน ค่าเช่าสำนักงาน
ค่าใช้จ่ายทางด้านที่ปรึกษากฎหมายและค่าบริการวิชาชีพ รวมทั้งค่าใช้จ่ายทั่วไปอื่นๆ บริษัทฯ
คาดว่าค่าใช้จ่ายทั่วไปและค่าใช้จ่ายในการบริหารจะเพิ่มขึ้นเนื่องจากการรวมบริษัทย่อยที่บริษัทฯ
ได้เข้าไปซื้อกิจการเข้ามาในงบการเงินรวม

ตารางต่อไปนี้สรุปผลการดำเนินงานจากธุรกิจเรือบรรทุกสินค้าแห้งเทกองและเมอร์เมด

หน่วย : ล้านบาท

+---------------------------+----------+----------+---------+--------+
|                           | 2552     |          |         |        |
+---------------------------+----------+----------+---------+--------+
|                           | ธุรกิจเรือบ | ส        | ส่วนง    | รวม    |
|                           | รรทุกสินค้า | ่วนงานเรือ | านบริการ |        |
|                           | แห้งเทกอง | บริการวิศว |         |        |
|                           |          | กรรมโยธา | เร      |        |
|                           |          |          | ือขุดเจาะ |        |
|                           |          | ใต้น้ำ     |         |        |
+---------------------------+----------+----------+---------+--------+
| รายได้จากการเดินเรือ         | 1        | -        | -       | 13,    |
|                           | 3,842.17 |          |         | 842.17 |
+---------------------------+----------+----------+---------+--------+
| รายได้จากธุรกิจบริการนอกชายฝั่ง | -        | 2,782.03 | 2       | 4,     |
|                           |          |          | ,213.03 | 995.06 |
+---------------------------+----------+----------+---------+--------+
| ค่าใช้จ่ายในกา               | 7,716.65 | -        | -       | 7,     |
| รดำเนินงานเกี่ยวกับเรือเดินทะเล |          |          |         | 716.65 |
+---------------------------+----------+----------+---------+--------+
| ค่าใช้จ่าย                   | -        | 1,705.35 | 1       | 2,     |
| บริการจากธุรกิจบริการนอกชายฝั่ง |          |          | ,102.79 | 808.14 |
+---------------------------+----------+----------+---------+--------+
| ค่าใช้จ่ายในการเ             | 3,273.65 | 466.34   | -       | 3,     |
| ช่าเรือแบบเหมาลำเป็นระยะเวลา |          |          |         | 739.99 |
+---------------------------+----------+----------+---------+--------+
| กำไรขั้นต้นจากก              | 2,851.87 | 610.34   | 1       | 4,     |
| ารดำเนินงานของธุรกิจเรือบรรทุก |          |          | ,110.24 | 572.45 |
| สินค้าแห้งเทกอง/จากธุรกิจบริการ |          |          |         |        |
|                           |          |          |         |        |
| นอกชายฝั่ง                  |          |          |         |        |
+---------------------------+----------+----------+---------+--------+
| ค่าเสื่อมราคาและการตัดจำหน่าย  | 1,169.70 | 258.30   | 171.77  | 1,     |
|                           |          |          |         | 599.77 |
+---------------------------+----------+----------+---------+--------+
| ค่าใช้จ่า                    | 914.35   | 201.66   | 141.90  | 1,     |
| ยทั่วไปและค่าใช้จ่ายในการบริหาร |          |          |         | 257.91 |
+---------------------------+----------+----------+---------+--------+
| ขาดทุน/(กำไร)              | - 30.30  | - 0.56   | - 16.49 | -47.35 |
| จากการขายเรือและอุปกรณ์      |          |          |         |        |
+---------------------------+----------+----------+---------+--------+
| กำไรจากการดำเนินงาน        | 798.12   | 150.94   | 813.06  | 1,     |
|                           |          |          |         | 762.12 |
+---------------------------+----------+----------+---------+--------+

ธุรกิจเรือบรรทุกสินค้าแห้งเทกอง

ณ วันที่ 30 กันยายน 2552 บริษัทฯ มีเรือทั้งสิ้น 36 ลำ และมีเรืออีก 3 ลำ ที่บริษัทฯ
เช่ามาระยะยาวเกิน 2 ปี เพื่อเสริมกองเรือ โดยระยะเวลาเช่ายังคงเหลือมากที่สุดไม่เกิน 19
เดือน กองเรือของบริษัทฯ มีระวางบรรทุกสินค้าทั้งสิ้น 1,050,839 เดทเวทตัน และเรืออีก 3 ลำ
ที่บริษัทฯ เช่ามาเพื่อเสริมกองเรือ มีระวางบรรทุกสินค้ารวม 154,121 เดทเวทตัน

ตามมาตรฐานการบัญชีที่รับรองทั่วไป ในงบกำไรขาดทุนบริษัทฯ
ได้รายงานรายได้จากการเดินเรือและค่าใช้จ่ายในการเดินเรือเป็นค่าใช้จ่ายในการดำเนินงาน
อย่างไรก็ตาม การจัดสรรกองเรือในเชิงพาณิชย์จะดูจากอัตราค่าเช่าเรือที่คาดว่าจะได้รับ

ตารางข้างล่างนี้แสดงการเปลี่ยนแปลงของขนาดของกองเรือ
โดยดูจากวันเดินเรือในรอบปีปฏิทินของเรือที่ บริษัทฯ เป็นเจ้าของ
และเรือที่เช่ามาเพื่อเสริมกองเรือ

หน่วย : วัน

+---------------------+------------+----------+------------+-----------+
| วันเดินเรือในปีปฏิทิน     | รอบปีบัญชี    |          | รอบปีบัญชี    |           |
|                     | 2552       |          | 2551       |           |
+---------------------+------------+----------+------------+-----------+
|                     | จำนวนวัน    | เ        | จำนวนวัน    | เปลี่ยนแปลง |
|                     |            | ปลี่ยนแปลง |            |           |
|                     |            |          |            | ร้อยละ     |
|                     |            | ร้อยละ    |            |           |
+---------------------+------------+----------+------------+-----------+
|   เรือของบริษัทฯ       | 14,308     | -8.94    | 15,713     | -4.20     |
+---------------------+------------+----------+------------+-----------+
|   เรือที่เช่ามาเพิ่มเติม   | 5,023      | -30.95   | 7,274      | 127.38    |
+---------------------+------------+----------+------------+-----------+
|   รวม               | 19,331     | - 15.90  | 22,987     | 17.27     |
+---------------------+------------+----------+------------+-----------+
|   จำนวนเรือเฉลี่ย      | 52.96      | -        | 62.81      | -         |
+---------------------+------------+----------+------------+-----------+

วันเดินเรือเฉลี่ยของกองเรือบรรทุกสินค้าแห้งเทกองลดลงร้อยละ 15.90
เนื่องจากจำนวนวันที่เช่ามาเสริมกองเรือลดลงร้อยละ 30.95 และจากการที่บริษัทฯ
ได้ขายเรือออกไปจำนวน 8 ลำ (รวมทั้งสิ้น 192,434 เดทเวทตัน) ในช่วงปี 2552
บริษัทฯได้มีจำนวนเรือที่ปฏิบัติการเต็มเวลาในปี 2552 คิดเป็นจำนวนเท่ากับ 52.96 ลำ เทียบกับ
62.98 ลำในปี 2551 โดยจำนวนวันที่เช่าเรือมาเสริมกองเรือคิดเป็น 5,023 วันเดินเรือ
(หรือเทียบเท่ากับ 13.76 ลำที่ปฎิบัติการเต็มเวลา) ในรอบปี 2552 เทียบกับ 7,274 วันเดินเรือ
(หรือเทียบเท่ากับ 19.93 ลำที่ปฎิบัตการเต็มเวลา) ในรอบปีบัญชี 2551

รายได้สุทธิจากการเดินเรือในแต่ละเที่ยว: รายได้สุทธิจากการเดินเรือในแต่ละเที่ยวในปี 2552
ลดลงร้อยละ 57.07 เป็น 5,742.68 ล้านบาท เทียบกับ 13,377.45 ล้านบาท ในปี 2551
โดยมีสาเหตุจาก ค่าระวางเรือที่ลดต่ำลงอย่างมากและอุปสงค์ที่ลดลง
และเกิดจากการที่สัดส่วนรายได้สุทธิจากการเดินเรือ แต่ละเที่ยวมากกว่าร้อยละ 81.47
มาจากเรือที่ให้บริการในตลาดให้เช่าเรือระยะสั้น ในรอบปีบัญชี 2552 กองเรือบริษัทฯ
มีเพียงร้อยละ 14.19
ของระวางบรรทุกสินค้าทั้งหมดเป็นการให้บริการแบบเช่าเหมาลำเป็นระยะเวลายาว (period
time charters) โดยมีอัตราค่าเช่าเรือเฉลี่ย 13,918 ดอลลาร์สหรัฐอเมริกาต่อวัน
(เทียบกับร้อยละ 23.17 ในรอบปีบัญชี 2551)

  หน่วย: ตัน

  ------------------------- -------------- ---------------- ------------- ----------------
  ชนิดของการให้บริการ          รอบปีบัญชี 2552                    รอบปีบัญชี 2551  

                            ปริมาณที่ขนส่ง     เปลี่ยนแปลงร้อยละ   ปริมาณที่ขนส่ง    เปลี่ยนแปลงร้อยละ

  บริการแบบประจำเส้นทาง       1,691,218      -53.68%          3,651,357     8.22

  บริการแบบไม่ประจำเส้นทาง     2,737,919      -9.74%           3,033,503     90.03
  –สัญญารับขนส่งสินค้าล่วงหน้า                                                   

  บริการแบบไม่ประจำเส้นทาง –   2,934,011      0.84%            2,909,534     76.69
  เช่าเหมาลำเป็นเที่ยว                                                        

  บริการแบบไม่ประจำเส้นทาง -   4,355,755      -42.7%           7,602,384     13.42
  เช่าเหมาลำเป็นระยะเวลา                                                    

  รวม                       11,718,903     -31.85%          17,196,778    29.11
  ------------------------- -------------- ---------------- ------------- ----------------

ปริมาณสินค้าที่ขนส่งลดลงร้อยละ 31.85 เป็น 11.72 ล้านตัน
อันเป็นผลมาจากเศรษฐกิจโลกถดถอย ค่าใช้จ่ายในการเดินเรือลดลงร้อยละ 46.28 เป็น
8,099.49 ล้านบาทในรอบปีบัญชี 2552 เนื่องจากค่าใช้จ่ายในการขนส่งสินค้าและค่าน้ำมันลดลง
กำไรขั้นต้นระหว่างรายได้ค่าระวางรวมและค่าใช้จ่ายในการเดินเรือเท่ากับร้อยละ 41.49
ในรอบปีบัญชี 2552 เทียบกับร้อยละ 47.01 ในรอบปีบัญชี 2551
การลดลงของกำไรขั้นต้นมีสาเหตุหลักจากการที่บริษัทฯ
ไม่สามารถผลักภาระค่าใช้จ่ายจากการเดินเรือไปให้ลูกค้า

+----------------------+-----------+---------+-----------+----------+
| รายการ               | รอบปีบัญชี   |         | รอบปีบัญชี   |          |
|                      | 2552      |         | 2551      |          |
+----------------------+-----------+---------+-----------+----------+
|                      | จำนวนวัน   | เป      | จำนวนวัน   | เ        |
|                      |           | ลี่ยนแปลง |           | ปลี่ยนแปลง |
|                      |           |         |           |          |
|                      |           | ร้อยละ   |           | ร้อยละ    |
+----------------------+-----------+---------+-----------+----------+
| วันเดินเรือในรอบปีปฏิทิน   | 14,308    | -8.94   | 15,713    | -4.20    |
+----------------------+-----------+---------+-----------+----------+
| วันที่ไม่สามารถใช้ประโยชน์ | 253       | -60.59  | 642       | 17.15    |
|                      |           |         |           |          |
| จากเรือที่ทราบล่วงหน้า    |           |         |           |          |
+----------------------+-----------+---------+-----------+----------+
| วันเดินเรือที่มีอยู่         | 14,055    | -6.74   | 15,071    | -4.94    |
+----------------------+-----------+---------+-----------+----------+
| วันที่ไม่สามารถใช้ประโยชน์ | 328       | 37.24   | 239       | -51.52   |
|                      |           |         |           |          |
| จากเรือที่ไม่ทราบล่วงหน้า  |           |         |           |          |
+----------------------+-----------+---------+-----------+----------+
| วันเดินเรือทำการ        | 13,727    | -7.45   | 14,832    | -3.44    |
+----------------------+-----------+---------+-----------+----------+
| อัต                   | ร้อยละ     | -0.76   | ร้อยละ     | 1.57     |
| ราการใช้ประโยชน์จากเรือ | 97.67     |         | 98.41     |          |
+----------------------+-----------+---------+-----------+----------+

จากสถานการณ์ที่อุปสงค์ลดลง บริษัทฯ
ได้ตัดสินใจขายเรือเป็นเศษซากหรือขายเรือให้ผู้ซื้อเพื่อไปทำการค้า
เพื่อให้เหมาะสมกับระดับอุปสงค์และอุปทานในกองเรือของบริษัทฯ มากยิ่งขึ้น
และถึงแม้ว่าอัตราการใช้ประโยชน์จากเรือของบริษัทฯ จะลดลงร้อยละ 0.76
แต่ทำให้ระดับอุปสงค์และอุปทานในกองเรือของบริษัทฯ เกิดความสมดุล

ตารางต่อไปนี้แสดงให้เห็นว่าอัตราค่าเช่าเรือในทุกรูปแบบการให้บริการลดลงอย่างเห็นได้ชัด
อันเป็นผลจากสภาพการดำเนินงานที่ยากลำบากในธุรกิจเดินเรือ ในรอบปีบัญชี 2552
อัตราค่าเช่าเฉลี่ยของกองเรือลดลงร้อยละ 56.63 เป็น 10,973 ดอลลาร์สหรัฐอเมริกาต่อวัน
เทียบกับ 25,303 ดอลลาร์สหรัฐอเมริกาต่อวันในรอบปีบัญชี 2551

หน่วย : ดอลลาร์สหรัฐอเมริกาต่อวัน

+------------------------------------+----------+----------+----------+
| อัตราค่าเช่าเรือต่อวัน                   | รอบปีบัญชี  | รอบปีบัญชี  | เ        |
|                                    | 2552     | 2551     | ปลี่ยนแปลง |
|                                    |          |          | ร้อยละ    |
+------------------------------------+----------+----------+----------+
| บริการแบบประจำเส้นทาง                | 5,645    | 20,230   | -72.10   |
+------------------------------------+----------+----------+----------+
| บริการ                              | 23,073   | 17,150   | 34.54    |
| แบบไม่ประจำเส้นทางชนิดเซ็นสัญญาไว้ล่วงหน้า |          |          |          |
+------------------------------------+----------+----------+----------+
| บริการแบบ                           | 6,945    | 29,503   | -76.46   |
| ไม่ประจำเส้นทางชนิดให้เช่าเหมาลำเป็นเที่ยว |          |          |          |
+------------------------------------+----------+----------+----------+
| บริการแบบไ                          | 10,412   | 37,647   | -72.34   |
| ม่ประจำเส้นทางชนิดให้เช่าเหมาลำในระยะสั้น |          |          |          |
+------------------------------------+----------+----------+----------+
| บริการแบบไม                         | 15,873   | 21,460   | -26.03   |
| ่ประจำเส้นทางชนิดให้เช่าเหมาลำในระยะยาว |          |          |          |
+------------------------------------+----------+----------+----------+

หน่วย : ดอลลาร์สหรัฐอเมริกาต่อวัน

+-------------------------------+----------+--------------+-----------+
| อัตราค่าเช่าเรือเฉลี่ย              | รอบปีบัญชี  | รอบปีบัญชี 2551 | เปลี่ยน     |
|                               | 2552     |              | แปลงร้อยละ |
+-------------------------------+----------+--------------+-----------+
| อัตราค่าเช่าเรือเฉลี่ย              | 10,973   | 25,303       | -56.63    |
+-------------------------------+----------+--------------+-----------+
| อัตราค่าเช่าเรือเฉลี่ยของเรือบริษัทฯ   | 10,808   | 23,541       | -54.09    |
+-------------------------------+----------+--------------+-----------+
| อัตราค่าเช่า                     | 165      | 1,762        | -90.64    |
| เรือเฉลี่ยของเรือที่เช่ามาเสริมกองเรือ |          |              |           |
+-------------------------------+----------+--------------+-----------+

ค่าใช้จ่ายในการดำเนินงานเกี่ยวกับเรือเดินทะเล (ส่วนของเจ้าของเรือ) :
ค่าใช้จ่ายในการดำเนินงานเกี่ยวกับเรือเดินทะเลในรอบปีบัญชี 2552 เพิ่มขึ้นร้อยละ 3.32 เป็น
2,890.82 ล้านบาท เทียบกับ 2,798.01 ล้านบาทในรอบปีบัญชี 2551 โดยเพิ่มจาก 5,297
ดอลลาร์สหรัฐต่อวันเดินเรือตามปฎิทิน (calendar-ship-day) ในปี 2551 เป็น 5,563
ดอลลาร์สหรัฐอเมริกาต่อวันเดินเรือตามปฎิทินในปี 2552 สาเหตุหลักเนื่องจากเบี้ยประกันภัยที่สูงขึ้น
(เพิ่มขึ้นร้อยละ 21.33) ค่าเสื่อมราคาจากการนำเรือเข้าอู่แห้งเพิ่มขึ้น (เพิ่มขึ้นร้อยละ 18.66)
และค่าใช้จ่ายเกี่ยวกับลูกเรือและค่าใช้จ่ายในการซ่อมและบำรุงรักษาที่เพิ่มขึ้น (เพิ่มขึ้นร้อยละ
6.83) ในรอบปีบัญชี 2552 เรือจำนวน 12
ลำได้เข้าอู่แห้งและได้รับการตรวจสอบพิเศษซึ่งเป็นจำนวนน้อยกว่า รอบปีบัญชี 2551
ประมาณครึ่งหนึ่ง ค่าใช้จ่ายในการนำเรือเข้าอู่แห้งคิดเป็นเงินประมาณ 43.25
ล้านบาทต่อลำเมื่อเทียบกับ 30.70 ล้านบาทต่อลำในรอบปีบัญชี 2551

ค่าใช้จ่ายในการซ่อมแซมและบำรุงรักษาคิดเป็นจำนวนร้อยละ 55.71
ของค่าใช้จ่ายในการดำเนินงานเกี่ยวกับเรือเดินทะเล (ส่วนของเจ้าของเรือ) องค์ประกอบหลักๆ
ของค่าใช้จ่ายในการดำเนินงานเกี่ยวกับเรือเดินทะเล ได้แก่ เงินเดือนลูกเรือ ค่าเบี้ยประกันภัย
ค่าอะไหล่และอุปกรณ์ต่างๆ ค่าซ่อมแซมเรือที่อยู่นอกเหนือจากประกัน และน้ำมันหล่อลื่น
ซึ่งเป็นค่าใช้จ่ายประจำที่จะเกิดขึ้นสำหรับเรือทุกลำ

ค่าใช้จ่ายในการเช่าเรือแบบเหมาลำเป็นระยะเวลา :
ค่าใช้จ่ายในการเช่าเรือแบบเหมาลำเป็นระยะเวลาในรอบปีบัญชี 2552 ลดลงร้อยละ 57.99 เป็น
3,273.65 ล้านบาท เทียบกับ 7,792.18 ล้านบาทในรอบปีบัญชี 2551
เนื่องจากจำนวนเรือที่บริษัทฯ เช่ามาเสริมกองเรือลดลงและอัตราค่าเช่าเรือลดลง ในรอบปีบัญชี
2552 บริษัทฯ เช่าเรือมาเป็นจำนวนเทียบเท่ากับ 13.76 ลำที่วิ่งเต็มเวลาหรือ 111 เที่ยวเรือ
ทั้งที่เป็นการเช่ามาเป็นเที่ยวหรือแบบระยะสั้นเพื่อนำมาใช้บริการขนส่งสินค้าในเส้นทางประจำ
และที่มีสัญญารับขนส่งสินค้าไว้ล่วงหน้า ในรอบปีบัญชี 2551 บริษัทฯ
เช่าเรือมาเพิ่มเติมเป็นจำนวนเทียบเท่ากับ 19.87 ลำที่วิ่ง เต็มเวลาหรือ 146 เที่ยวเรือ
เพื่อใช้ในวัตถุประสงค์เช่นเดียวกันกับที่กล่าวมาแล้ว นอกจากนี้อัตราค่าเช่าเฉลี่ยลดลงร้อยละ
46.98 เป็น 18,333 ดอลลาร์สหรัฐอเมริกาต่อวันในรอบปีบัญชี 2552 เทียบกับ 34,579
ดอลลาร์สหรัฐอเมริกาต่อวันในรอบปีบัญชี 2551

ค่าเสื่อมราคาและการตัดจำหน่าย : ค่าเสื่อมราคาและการตัดจำหน่ายในรอบปีบัญชี 2552 ลดลง
ร้อยละ 9.29 เป็น 1,169.70 ล้านบาทเทียบกับ 1,289.47 ล้านบาทในรอบปีบัญชี 2551
ค่าเสื่อมราคาและ การตัดจำหน่ายลดลงอย่างมากเนื่องจากการขายเรือ 8 ลำ และมีเรือจำนวน 3
ลำที่ตัดค่าเสื่อมราคาเต็มอายุการใช้งานแล้วในรอบปีบัญชี 2552

กำไรจากการขายเรือ : ในรอบปีบัญชี 2552 บริษัทฯ
มีกำไรสุทธิทางบัญชีจากการขายเรือบรรทุกสินค้าแห้งเทกองและจากการขายเศษซากเรือจำนวน 8
ลำให้กับบุคคลอื่น เป็นเงิน 33.51 ล้านบาท ในรอบปีบัญชี 2551 บริษัทฯ มีกำไรจากการขายเรือ
1 ลำเป็นเงิน 204.37 ล้านบาท

เมอร์เมด: ส่วนงานวิศวกรรมโยธาใต้น้ำและส่วนงานขุดเจาะ

ตารางต่อไปนี้แสดงการเปลี่ยนแปลงของวันเดินเรือในรอบปีปฏิทิน
ของกองเรือที่ให้บริการนอกชายฝั่ง แยกเป็นส่วนที่บริษัทฯ เป็นเจ้าของและที่เช่ามาเสริมกองเรือ

หน่วย : วัน

+--------------------+------------+----------+-----------+-----------+
| วันเดินเรือในรอบปีปฏิทิน | รอบปีบัญชี    |          | รอบปีบัญชี   |           |
|                    | 2552       |          | 2551      |           |
+--------------------+------------+----------+-----------+-----------+
|                    | จำนวนวัน    | เ        | จำนวนวัน   | เปลี่ยนแปลง |
|                    |            | ปลี่ยนแปลง |           |           |
|                    |            |          |           | ร้อยละ     |
|                    |            | ร้อยละ    |           |           |
+--------------------+------------+----------+-----------+-----------+
| เ                  | 1,825      | 15.29    | 1,583     | 8.42      |
| รือให้บริการนอกชายฝั่งที่ |            |          |           |           |
|                    |            |          |           |           |
| บริษัทเป็นเจ้าของ      |            |          |           |           |
+--------------------+------------+----------+-----------+-----------+
| เรือให้บริการนอกชายฝั่ง | 730        | - 0.27%  | 732       | 100.55    |
|                    |            |          |           |           |
| ที่เช่ามาเพิ่มเติม       |            |          |           |           |
+--------------------+------------+----------+-----------+-----------+
| รวม                | 2,555      | 10.37%   | 2,315     | 26.85     |
+--------------------+------------+----------+-----------+-----------+

ขนาดเฉลี่ยของกองเรือในกลุ่มเรือบริการนอกชายฝั่งของเมอร์เมดเพิ่มขึ้นร้อยละ 15.29
ในรอบปีบัญชี 2552 เนื่องจากมีการรับมอบเรือที่สั่งต่อใหม่ ได้แก่ เรือเมอร์เมด ชาเลนเจอร์
ซึ่งอยู่ในสถานะพร้อมใช้งาน เนื่องจากเรือลำนี้ได้มีการรับมอบในเดือนมิถุนายน 2551 ดังนั้น
เรือเมอร์เมด ชาเลนเจอร์จึงปฏิบัติงานเพียง 4 เดือนในรอบปีบัญชี 2551

เมอร์เมดได้เช่าเรือ บิณฑ์มิณฑ์และเรือ ทีมสยาม ตลอดรอบปีบัญชี 2552 และ 2551

รายได้จากค่าบริการนอกชายฝั่ง - วิศวกรรมโยธาใต้น้ำ : รายได้ค่าบริการในรอบปีบัญชี 2552
ลดลงร้อยละ 29.16 เป็น 2,782.03 ล้านบาท หรือ 31,361
ดอลลาร์สหรัฐอเมริกาต่อวันเดินเรือในรอบปีปฏิทินเทียบกับ 3,927.19 ล้านบาท หรือ 51,202
ดอลลาร์สหรัฐอเมริกาต่อวันเดินเรือในรอบปีปฏิทินในปี 2551
จำนวนวันที่ใช้ประโยชน์จากเรือลดลงจาก 1,884 วันในรอบปีบัญชี 2551 เป็น 1,318
วันในรอบปีบัญชี 2552 เป็นผลให้อัตราการใช้ประโยชน์จากเรือลดลงคิดเป็นร้อยละ 52.64

ระดับการใช้ประโยชน์ลดลงมาสู่จุดต่ำสุดในเดือนมกราคมและเดือนกุมภาพันธ์ 2552
ในช่วงวิกฤตเศรษฐกิจซบเซามากที่สุด และหลังจากนั้นก็ปรับตัวสูงขึ้น
แต่อย่างไรก็ตามในช่วงไตรมาสที่ 4 ของรอบปีบัญชี 2552
อัตราการใช้ประโยชน์ได้ลดลงอย่างมากเนื่องจากเรือเมอร์เมด คอมมานเดอร์ และเรือทีมสยาม
ที่สร้างรายได้หลักของส่วนงานวิศวกรรมโยธาใต้น้ำในหลายไตรมาสที่ผ่านมา
มีการใช้งานต่ำกว่าที่ควรจะเป็นในไตรมาสที่ผ่านมา

เรือเมอร์เมด คอมมานเดอร์ที่ผ่านมาได้เข้าซ่อมและบำรุงรักษา
ซึ่งทำให้ไม่สามารถใช้ประโยชน์จากเรือได้เป็นเวลาประมาณ 20 วัน เรือเมอร์เมด คอมมานเดอร์
ได้เดินทางกลับสู่ประเทศไทยหลังจากที่
จบงานโครงการในประเทศบราซิลโดยใช้เวลาเดินทางกลับประมาณ 38 วัน
หลังจากมาถึงประเทศไทย ต้องใช้เวลาอีก 21
วันเพื่อเตรียมความพร้อมของเรือสำหรับโครงการที่มีกับ CUEL
และขณะนี้เรือดังกล่าวดำเนินงานต่อตามสัญญานี้

เรือทีมสยาม ที่ได้เดินทางไปตะวันออกกลางในช่วงไตรมาสที่ 2 ของรอบปีบัญชี 2552
ไม่สามารถใช้ประโยชน์จากเรือได้เป็นเวลาประมาณ 30
วันเนื่องจากหนึ่งในโครงการที่เรือได้ทำสัญญาไว้มีความล่าช้าของโครงการ
อย่างไรก็ตามเรือทีมสยามได้ปฏิบัติงานทันทีภายใต้สัญญาที่มีอยู่โดยได้รับโอกาสในการขยายเวลาของสัญญาออกไป

การใช้ประโยชน์จากเรือที่ลดลงนี้ เกิดจากวันที่เรือไม่สามารถใช้ประโยชน์ได้ที่ทราบล่วงหน้า
(planned off-hire)
บวกกับการเคลื่อนย้ายของเรือทั้งสองลำข้างต้นที่เป็นรายได้หลักตามที่ได้กล่าวมาข้างต้นมากกว่าที่จะเกิดจากอุปสงค์ที่ลดลง

+---------------------+------------+----------+------------+----------+
| รายการ              | รอบปีบัญชี    |          | รอบปีบัญชี    |          |
|                     | 2552       |          | 2551       |          |
+---------------------+------------+----------+------------+----------+
|                     | จำนวนวัน    | เ        | จำนวนวัน    | เ        |
|                     |            | ปลี่ยนแปลง |            | ปลี่ยนแปลง |
|                     |            |          |            |          |
|                     |            | ร้อยละ    |            | ร้อยละ    |
+---------------------+------------+----------+------------+----------+
| วันเดินเรือในรอบปีปฏิทิน  | 2,555      | 10.37    | 2,315      | 26.85    |
+---------------------+------------+----------+------------+----------+
| ว                   | 51         | -59.52   | 126        | 63.64    |
| ันที่ไม่สามารถใช้ประโยชน์ |            |          |            |          |
|                     |            |          |            |          |
| จากเรือที่ทราบล่วงหน้า   |            |          |            |          |
+---------------------+------------+----------+------------+----------+
| วันเดินเรือที่มีอยู่        | 2,504      | 14.39    | 2,189      | 25.23    |
+---------------------+------------+----------+------------+----------+
| วันเดินเรือทำการ       | 1,318      | -30.04   | 1,884      | 39.66    |
+---------------------+------------+----------+------------+----------+
| อัตร                 | ร้อยละ      | -38.84   | ร้อยละ      | 11.53    |
| าการใช้ประโยชน์จากเรือ | 52.64      |          | 86.07      |          |
+---------------------+------------+----------+------------+----------+

ค่าใช้จ่ายในการให้บริการ – งานวิศวกรรมโยธาใต้น้ำ : ค่าใช้จ่ายในส่วนนี้ประกอบด้วย 2
ส่วนหลักคือ ค่าใช้จ่ายในการให้บริการนอกชายฝั่งและค่าใช้จ่ายในการเช่าเรือ และค่าเสื่อมราคา

ค่าใช้จ่ายในการให้บริการนอกชายฝั่งและค่าใช้จ่ายในการเช่าเรือ – ส่วนงานวิศวกรรมโยธาใต้น้ำ
: ค่าใช้จ่ายในการให้บริการนอกชายฝั่งและค่าใช้จ่ายในการเช่าเรือในรอบปีบัญชี 2552
ลดลงร้อยละ 16.77 เป็น 2,171.69 ล้านบาท หรือ 24,481
ดอลลาร์สหรัฐอเมริกาต่อวันเดินเรือในรอบปีบัญชี 2552 เทียบกับ 2,609.36 ล้านบาท หรือ
34,021 ดอลลาร์สหรัฐอเมริกาต่อวันเดินเรือในรอบปีบัญชี 2551
ค่าใช้จ่ายที่ลดลงส่วนใหญ่เนื่องจากอัตราการใช้ประโยชน์จากเรือลดลง

ค่าเสื่อมราคาและการตัดจำหน่าย : ส่วนงานวิศวกรรมโยธาใต้น้ำ:
ค่าเสื่อมราคาและการตัดจำหน่ายในรอบปีบัญชี 2552 เพิ่มขึ้นร้อยละ 27.01 เป็น 258.30
ล้านบาท เทียบกับ 203.22 ล้านบาทในรอบปีบัญชี 2551 ค่าเสื่อมราคาที่เพิ่มขึ้น 55.08
ล้านบาทเนื่องจากมีการตัดค่าเสื่อมราคาของเรือเมอร์เมด ชาเลนเจอร์ และสินทรัพย์ที่เพิ่มขึ้น
ในรอบปีบัญชี 2552

ตารางต่อไปนี้แสดงการเปลี่ยนแปลงของวันเดินเรือของกองเรือขุดเจาะของเมอร์เมดคิดตามวันเดินเรือในรอบปีปฏิทิน

+-----------------+-------------+------------+----------+------------+
| วันเดินเรือขุดเจาะ  | รอบปีบัญชี     |            | รอบปีบัญชี  |            |
|                 | 2552        |            | 2551     |            |
| ในปีปฏิทิน         |             |            |          |            |
+-----------------+-------------+------------+----------+------------+
|                 | จำนวนวัน     | เปลี่ย       | จำนวนวัน  | เปลี่ย       |
|                 |             | นแปลงร้อยละ |          | นแปลงร้อยละ |
+-----------------+-------------+------------+----------+------------+
| เร              | 730         | -0.27      | 732      | 0.27       |
| ือขุดเจาะของบริษัทฯ |             |            |          |            |
+-----------------+-------------+------------+----------+------------+
| เรือขุดเ          | 0           | 0.00       | 0        | 0.00       |
| จาะที่เช่ามาเพิ่มเติม |             |            |          |            |
+-----------------+-------------+------------+----------+------------+
| รวม             | 730         | -0.27      | 732      | 0.27       |
+-----------------+-------------+------------+----------+------------+

  ----------------------------------------- ----------- ---------------- ----------- ----------------
  รายการ                                    รอบปีบัญชี                      รอบปีบัญชี     
                                            2552                         2551        

                                            จำนวนวัน     เปลี่ยนแปลงร้อยละ   จำนวนวัน     เปลี่ยนแปลงร้อยละ

  วันเดินเรือขุดเจาะในรอบปีปฏิทิน                  730         -0.27            732         0.27

  วันที่ไม่สามารถใช้ประโยชน์จากเรือที่ทราบล่วงหน้า     0           0.00             0           -100.00

  วันเดินเรือที่มีอยู่                              730         -0.27            732         10.91

  วันที่ไม่สามารถใช้ประโยชน์จากเรือที่ไม่ทราบล่วงหน้า   37          -83.63           226         26.97

  วันเดินเรือทำการ                             693         36.96            506         4.98

  อัตราการใช้ประโยชน์จากเรือ                    ร้อยละ 94.93 37.32            ร้อยละ 69.13 -5.34
  ----------------------------------------- ----------- ---------------- ----------- ----------------

รายได้จากค่าบริการนอกชายฝั่ง : ส่วนงานขุดเจาะ : รายได้จากค่าบริการในรอบปีบัญชี 2552
เพิ่มขึ้นร้อยละ 77.18 เป็น 2,213.03 ล้านบาท หรือ 87,315
ดอลลาร์สหรัฐอเมริกาต่อวันเดินเรือในรอบปีปฏิทินเทียบกับ 1,249.04 ล้านบาท หรือ 51,502
ดอลลาร์สหรัฐอเมริกาต่อวันเดินเรือในรอบปีบัญชี 2551
รายได้ที่เพิ่มสูงมากส่วนใหญ่เกิดจากการที่อัตราการใช้ประโยชน์จากเรือโดยรวมเพิ่มสูงขึ้นร้อยละ
94.93 ในรอบปีบัญชี 2552 เทียบกับ ร้อยละ 69.13ในรอบปีบัญชี 2551
และยังมีปัจจัยอื่นคืออัตราค่าเช่าเรือ (day rate) ของเรือขุดเจาะเอ็มทีอาร์-1 เพิ่มขึ้นจาก
70,000 ดอลลาร์สหรัฐอเมริกาต่อวันเป็น 98,000 ดอลลาร์สหรัฐอเมริกาต่อวัน
ตั้งแต่เดือนกุมภาพันธ์ 2552 ไปจนถึงวันที่สัญญาเช่าเรือขุดเจาะเอ็มทีอาร์-1 สิ้นสุดลงเมื่อวันที่ 8
กันยายน 2552

ค่าใช้จ่ายในการให้บริการนอกชายฝั่ง : ส่วนงานขุดเจาะ :
ค่าใช้จ่ายในการให้บริการในรอบปีบัญชี 2552 เพิ่มขึ้นร้อยละ 17.24 เป็น 1,102.79 ล้านบาท
หรือ 43,511 ดอลลาร์สหรัฐอเมริกาต่อวันเดินเรือขุดเจาะในรอบปีปฏิทิน เทียบกับ 940.59
ล้านบาท หรือ 38,784 ดอลลาร์สหรัฐอเมริกาต่อวันเดินเรือขุดเจาะในรอบปีปฏิทินในปี 2551
ค่าใช้จ่ายที่เพิ่มขึ้นส่วนใหญ่เกิดจากต้นทุนทางบุคลากรที่สูงขึ้น
กับอัตราการใช้ประโยชน์ของเรือขุดเจาะที่เพิ่มสูงขึ้น

ค่าเสื่อมราคาและการตัดจำหน่าย : ส่วนงานขุดเจาะ :
ค่าเสื่อมราคาและการตัดจำหน่ายในรอบปีบัญชี 2552 ลดลง ร้อยละ 31.26 เป็น 171.77
ล้านบาทเทียบกับ 249.90 ล้านบาทในรอบปีบัญชี 2551
ซึ่งเป็นผลมาจากการเปลี่ยนแปลงเต็มปีของอายุการใช้งานของสินทรัพย์ที่ประมาณไว้และมูลค่าซากของสินทรัพย์
ตามการปฎิบัติในทางสากล (market practice) โดยเริ่มใช้มาตั้งแต่ไตรมาสที่ 4 ของรอบปีบัญชี
2551

ผลการดำเนินงานด้านอื่นๆ

ค่าใช้จ่ายทั่วไปและค่าใช้จ่ายในการบริหาร :
ค่าใช้จ่ายทั่วไปและค่าใช้จ่ายในการบริหารในรอบปีบัญชี 2552 เพิ่มขึ้นร้อยละ 9.31 เป็น
2,101.82 ล้านบาท เทียบกับ 1,922.82 ล้านบาทในรอบปีบัญชี 2551
ค่าใช้จ่ายที่เพิ่มขึ้นมีสาเหตุหลักๆ จากการขาดทุนจากสัญญาซื้อขายน้ำมันล่วงหน้าจำนวน 198.43
ล้านบาท ค่าที่ปรึกษาจำนวน 103 ล้านบาท
การตั้งสำรองหนี้สงสัยจะสูญของลูกหนี้การค้าจากธุรกิจเรือบรรทุกสินค้าแห้งเทกอง 58 ล้านบาท
อย่างไรก็ตามค่าใช้จ่ายที่เพิ่มขึ้นนี้ได้ถูกหักกลบด้วยการตั้งสำรองค่าใช้จ่ายผันแปรเกี่ยวกับผลประโยชน์ของพนักงานที่ลดลงจำนวน
289 ล้านบาท

นอกจากนี้ค่าใช้จ่ายทั่วไปและค่าใช้จ่ายในการบริหารของเมอร์เมดเพิ่มขึ้นร้อยละ 36.56 เป็น
468.94 ล้านบาทในรอบปีบัญชี 2552 ส่วนบริษัท บาคองโค จำกัด
มีค่าใช้จ่ายทั่วไปและค่าใช้จ่ายในการบริหารจำนวน 14.16
ล้านบาทนับจากวันที่รวมเข้ามาอยู่ในงบการเงินรวมของบริษัทฯ เป็นระยะเวลาสองเดือน

ดอกเบี้ยจ่าย : ภาระดอกเบี้ยจ่ายในรอบปีบัญชี 2552 ลดลงมาก โดยมีจำนวน 378.05 ล้านบาท
ในรอบปีบัญชี 2552 และบริษัทฯ ได้ซื้อคืนหุ้นกู้แปลงสภาพบางส่วนคิดเป็นจำนวนเงินต้น 56.4
ล้านดอลลาร์สหรัฐอเมริกา โดยรวมแล้วยอดหนี้รวม ซึ่งรวมหุ้นกู้แปลงสภาพลดลงร้อยละ 12.18
เป็น 207.34 ล้านดอลลาร์สหรัฐอเมริกา อัตราดอกเบี้ยเฉลี่ย โดยเฉพาะอย่างยิ่งอัตรา LIBOR
ลดลงระหว่างปี 2552

รายได้จากดอกเบี้ยและเงินปันผลรับ : รายได้จากดอกเบี้ยและเงินปันผลรับในรอบปีบัญชี 2552
ลดลงร้อยละ 38.24 เป็น 129.99 ล้านบาท เทียบกับ 210.47 ล้านบาทในรอบปีบัญชี 2551
แม้ว่าระดับเงินสดคงเหลือถัวเฉลี่ยของบริษัทฯ ในรอบปีบัญชี 2552 จะสูงขึ้นเป็นจำนวน
11,123.35 ล้านบาท เทียบกับ 7,636.48 ล้านบาท ในรอบปีบัญชี 2551
แต่อัตราผลตอบแทนลดลงมากกว่ารอบปีบัญชี 2551 เนื่องจากบริษัทฯ
ได้นำเงินไปฝากไว้กับธนาคารเป็นส่วนใหญ่

ส่วนแบ่งกำไรจากการลงทุนในบริษัทร่วมและกิจการร่วมค้า :
ส่วนแบ่งกำไรจากการลงทุนในบริษัทร่วมและกิจการร่วมค้าลดลงจาก 74.21 ล้านบาทในรอบปีบัญชี
2551 เป็น 29.88 ล้านบาทในรอบปีบัญชี 2552 โดยมีสาเหตุหลักเนื่องจาก เมอร์เมด
ลงทุนในบริษัท อัลลายด์ มารีน แอนด์ อิควิปเมนท์ เอสดีเอ็น บีเอชดี ซึ่งมีผลขาดทุนจำนวน 17.33
ล้านบาทในรอบปีบัญชี 2552 เทียบกับผลกำไรจำนวน 39.71 ล้านบาทในรอบปีบัญชี 2551
อย่างไรก็ตามบริษัทร่วมอื่นๆ ซึงรวมถึง บริษัท กัลฟ เอเจนซี่ คัมปะนี (ประเทศไทย) จำกัด บริษัท
ชาร์จา พอร์ต เซอร์วิสเซส แอลแอลซี และบริษัท โทรีเซน (อินโดไชน่า) เอส.เอ.
ได้บันทึกผลกำไรจำนวน 47.21 ล้านบาทในรอบปีบัญชี 2552

กำไร (ขาดทุน) จากอัตราแลกเปลี่ยน : ในรอบปีบัญชี 2552 บริษัทฯ
มีผลขาดทุนจากอัตราแลกเปลี่ยนจำนวน 9.87 ล้านบาท
เนื่องจากการอ่อนตัวของค่าของเงินบาทต่อสกุลเงินดอลลาร์สหรัฐอเมริกา
ส่วนใหญ่กำไรหรือขาดทุนเกิดจากอัตราแลกเปลี่ยนของบริษัทฯ
เกิดจากการแปลงค่ารายการหนี้สินสกุลและเงินสดและรายการเทียบเท่าเงินสดจากสกุลเงินดอลลาร์สหรัฐอเมริกาเป็นเงินบาท
ณ วันสิ้นรอบบัญชี

ณ วันที่ 30 กันยายน 2552 ร้อยละ 58.85
ของเงินสดและรายการเทียบเท่าเงินสดรวมจะอยู่ในสกุลเงินดอลลาร์สหรัฐอเมริกา
ในขณะที่หนี้สินระยะยาวประมาณร้อยละ 80 จะอยู่ในสกุลเงินดอลลาร์สหรัฐ อเมริกา
(เป็นเงินกู้จำนวน 51.13 ล้านดอลลาร์สหรัฐอเมริกา และหุ้นกู้แปลงสภาพจำนวน 113.40
ล้านดอลลาร์สหรัฐอเมริกา)

กำไร (ขาดทุน) จากการยกเลิกหุ้นกู้แปลงสภาพ : ในรอบปีบัญชี 2552 บริษัทฯ
ได้ซื้อคืนและยกเลิกหุ้นกู้แปลงสภาพบางส่วนคิดเป็นเงินต้น 56.4 ล้านดอลลาร์สหรัฐอเมริกา หรือ
1,927.5 ล้านบาท ซึ่งคิดเป็นร้อยละ 33.2 ของเงินต้นคงค้างภายใต้หุ้นกู้แปลงสภาพที่ออก
กำไรที่ได้จากการยกเลิกหุ้นกู้แปลงสภาพคิดเป็นเงิน 676.3 ล้านบาท และได้บันทึกไว้ใน
งบการเงินรวมและงบการเงินบริษัทฯ สำหรับรอบปีบัญชี 2552

ค่าความนิยมติดลบ : เมื่อวันที่ 23 กรกฏาคม 2552 บริษัท โซลีอาโด โฮลดิ้งส์ พีทีอี แอลทีดี
ซึ่งเป็นบริษัทย่อยที่บริษัทฯ ถือหุ้นอยู่ร้อยละ 100 ได้เข้าซื้อ EMCG ซึ่งเป็นผู้ถือหุ้นร้อยละ 100 ใน
บริษัท บาคองโค จำกัด ในราคารวม 7.8 ล้านยูโร หรือ 374.1 ล้านบาท มีค่าความนิยมติดลบ
(negative goodwill) จากการเข้าซื้อ EMCG เป็นเงิน 287.2 ล้านบาท
เนื่องจากราคาที่ซื้อมาต่ำกว่ามูลค่าทางบัญชี และนับจากวันที่เข้าซื้อจนถึงวันที่ 30 กันยายน 2552
ธุรกิจที่ซื้อนี้มีรายรับ 365.9 ล้านบาท และกำไรสุทธิ 17.6 ล้านบาทให้กับบริษัทฯ

รายได้ (ขาดทุน) อื่นๆ : รายได้อื่นๆ ลดลงร้อยละ 56.79 เป็น 194.10 ล้านบาทในรอบปีบัญชี
2552 การลดลงของรายได้อื่นมีสาเหตุจากกำไรจากขายสินทรัพย์ถาวรลดลง โดยในรอบปีบัญชี
2551 บริษัทฯ มีกำไรจากการขายสินทรัพย์ถาวรจำนวน 203.60 ล้านบาท
ซึ่งได้รวมกำไรในการขายเรือทอร์ ไทรอัมพ์ จำนวน 187.68 ล้านบาท
กำไรสุทธิจากการขายสินทรัพย์ถาวรในรอบปีบัญชี 2552 มีจำนวน 52.42 ล้านบาทเท่านั้น
สาเหตุอื่นมาจากเงินรับค่าสินไหมทดแทนลดลง โดยมีเงินรับเพียงจำนวน 22.73 ล้านบาทในปี
2552 เทียบกับ 98.12 ล้านบาทในรอบปีบัญชี 2551

จากสาเหตุต่างๆ
ที่ได้กล่าวมาข้างต้นทั้งหมดรวมทั้งการตัดรายการระหว่างกันในกลุ่มทำให้กำไรสุทธิของบริษัทฯ
ลดลงเป็น 1,813.71 ล้านบาทในรอบปีบัญชี 2552 เทียบกับ 8,776.44 ล้านบาทในรอบปีบัญชี
2551

สภาพคล่องและแหล่งเงินทุน

ตารางต่อไปนี้แสดงเงินทุนของบริษัทฯ เปรียบเทียบ 1 ปีย้อนหลัง 

หน่วย : บาท

  --------------------------------------- ---------------- -----------------
  รายการ                                  ณ วันที่ 30 กันยายน  

                                          2552             2551

  หนี้สิน:                                                    

  เงินเบิกเกินบัญชี                            -                -

  หนี้สินระยะสั้น                              110,100,000      9,200,000

  ส่วนของหุ้นกู้แปลงสภาพที่ถึงกำหนดชำระภายใน 1 ปี  1,334,358,919    -

  ส่วนของหนี้ระยะยาวที่ถึงกำหนดชำระภายใน 1 ปี    559,493,870      470,165,052

  หุ้นกู้แปลงสภาพ                             2,668,717,839    5,857,962,616

  หนี้สินระยะยาว                             2,314,114,651    1,731,218,971

  รวมหนี้สิน                                 6,986,785,279    8,068,546,639

  ส่วนของผู้ถือหุ้น                                              

  หุ้นสามัญ มูลค่าหุ้นละ 1 บาท                   -                643,684,422
  ที่ออกจำหน่ายและชำระแล้วเต็มมูลค่า ในปี 2551                     
  จำนวน 643,684,422 หุ้น                                     

  หุ้นสามัญ มูลค่าหุ้นละ 1 บาท                   708,004,413      -
  ที่ออกจำหน่ายและชำระแล้วเต็มมูลค่าในปี 2552                      
  จำนวน 708,004,413 หุ้น                                     

  ส่วนเกินมูลค่าหุ้นสามัญ                        1,540,410,208    1,540,410,208

  กำไรสะสม                                21,565,978,442   20,298,992,713

  อื่นๆ                                     7,277,047,050    6,732,007,943

  รวมส่วนของผู้ถือหุ้น                          31,091,440,113   29,215,095,286

  รวมเงินทุนทั้งหมด                           38,078,225,392   37,283,641,925

  อัตราส่วนหนี้สินต่อทุนทั้งหมด                    0.18             0.22

  อัตราส่วนหนี้สินสุทธิต่อทุนสุทธิ                   -0.18            -0.16
  --------------------------------------- ---------------- -----------------

กระแสเงินสด

ตารางต่อไปนี้แสดงรายการเงินสดและรายการเทียบเท่าเงินสดที่ได้มาจาก (ใช้ไป)
ในกิจกรรมดำเนินงาน กิจกรรมจัดหาเงิน และกิจกรรมลงทุน

หน่วย : บาท

+-----------------------------+--------------------+-------------------+
|                             |                    |   -               |
|                             | --------- -------- | -------- -------- |
|                             |   รอบปีบัญชี   รอบบัญชี |                   |
|                             |   2552      2550   |  รอบปีบัญชี   รอบบัญชี |
|                             |                    |   2551      2550  |
|                             |                    |                   |
|                             | --------- -------- |   -               |
|                             |                    | -------- -------- |
+-----------------------------+--------------------+-------------------+
| กระ                         | 5,000,685,420      | 11,340,021,129    |
| แสเงินสดสุทธิจากกิจกรรมดำเนินงาน |                    |                   |
+-----------------------------+--------------------+-------------------+
| กระแสเงินสดสุทธิจากกิจกรรมลงทุน  | - 4,757,436,249    | -6,281,035,611    |
+-----------------------------+--------------------+-------------------+
| กร                          | - 1,111,252,521    | -2,612,650,400    |
| ะแสเงินสดสุทธิจากกิจกรรมจัดหาเงิน |                    |                   |
+-----------------------------+--------------------+-------------------+

แหล่งสภาพคล่องทางการเงินของบริษัทฯ ในอันดับต้นๆ คือเงินสดและรายการเทียบเท่าเงินสด
ได้มาจากการดำเนินการของบริษัทฯ และวงเงินสินเชื่อที่ยังไม่ได้เบิกใช้ (undrawn credit
facilities) ของบริษัทฯ บริษัทฯ ใช้เงินจากแหล่งเงินสดระยะสั้น
เพื่อชำระค่าใช้จ่ายในการดำเนินการ การชำระคืนหนี้ระยะยาวตามกำหนด เงินปันผล
และใช้เป็นเงินทุนหมุนเวียน

ณ วันที่ 30 กันยายน 2552 เงินสดและรายการเทียบเท่าเงินสด เท่ากับ 10,718.89 ล้านบาท
เทียบกับ 11,527.80 ล้านบาท ณ วันที่ 30 กันยายน 2551
สภาพคล่องทางการเงินโดยรวมของบริษัทฯ ได้แก่ เงินสด รายการเทียบเท่าเงินสด
และวงเงินสินเชื่อที่ยังไม่ได้เบิกใช้ (undrawn borrowing) เท่ากับ 31,205.11 ล้านบาท ณ
วันที่ 30 กันยายน 2552 เพิ่มขึ้นจาก 27,746.52 ล้านบาท ณ วันที่ 30 กันยายน 2551
สภาพคล่องที่เพิ่มขึ้นนั้นเป็นผลมาจากวงเงินกู้ในบริษัทย่อย

ณ วันที่ 30 กันยายน 2552 ยอดเงินกู้ที่ถึงกำหนดชำระคืนในอีก 12 เดือนข้างหน้า มีจำนวน
2,003.95 ล้านบาท โดยที่การดำเนินงานของบริษัทฯ ต้องการใช้เงินลงทุนจำนวนมาก บริษัทฯ
จึงจัดหาเงินทุนโดยการกู้เงินจากธนาคารพาณิชย์ การออกหุ้นทุน
และเงินสดจากการดำเนินงานเพื่อมาใช้ในการซื้อเรือต่างๆ และเรือขุดเจาะ บริษัทฯ
จะยังคงดำเนินกลยุทธ์ในการลงทุนในสินทรัพย์และการเข้าซื้อกิจการอื่นๆ
โดยจะจัดหาเงินหลากหลายวิธี เช่น เงินสดจากการดำเนินการ การกู้เงินเพิ่มเติม
การออกตราสารหนี้หรือตราสารทุน หรือการผสมผสานหลายอย่างเข้าด้วยกัน

กระแสเงินสดสุทธิจากกิจกรรมดำเนินงาน ในรอบปีบัญชี 2552
เงินสดสุทธิจากกิจกรรมดำเนินงานลดลงเป็น 5,000.69 ล้านบาท เทียบกับ 11,340.02
ล้านบาทในรอบปีบัญชี 2551
โดยมีสาเหตุหลักจากการที่ธุรกิจเรือบรรทุกสินค้าแห้งเทกองมีกระแสเงินสดจากการดำเนินงานลดลง
ส่วนเมอร์เมดมีกระแสเงินสดสุทธิจากกิจกรรมดำเนินงานเพิ่มขึ้นจากปี 2551 ร้อยละ 133.98 เป็น
1,858.99 ล้านบาท

กระแสเงินสดสุทธิใช้ไปในกิจกรรมลงทุน ในรอบปีบัญชี 2552 เงินสดสุทธิที่ใช้ไปในกิจกรรมลงทุน
เท่ากับ 4,757.44 ล้านบาท และในรอบปีบัญชี 2551 เท่ากับ 6,281.04 ล้านบาท
ในช่วงรอบปีบัญชีนี้ กิจกรรมในการลงทุนส่วนใหญ่เป็นของเมอร์เมด
ซึ่งรวมถึงการชำระเงินค่างวดในการสั่งต่อเรือขุดเจาะใหม่ เป็นเงิน 979 ล้านบาท และอีก
1,050 ล้านบาท เป็นการชำระเงินค่างวดในอุปกรณ์ ROV และในเรือสนับสนุนงาน ROV (Remote
Operated Vehicles)
นอกจากนี้ก็ได้แก่การชำระเงินค่างวดในระบบควบคุมและอุปกรณ์สำหรับดำน้ำลึก (saturation
diving system) จำนวน 396 ล้านบาท ค่าใช้จ่ายส่วนทุน (capital expenditures) อื่นๆ
ได้แก่ ค่าใช้จ่ายสะสมของการนำเรือเข้าอู่แห้ง (accumulated dry-docking payment)
ทั้งของบริษัทฯ และของ เมอร์เมด

กระแสเงินสดสุทธิใช้ไปในกิจกรรมจัดหาเงิน ในรอบปีบัญชี 2552 บริษัทฯ
ได้ใช้เงินสดไปในกิจกรรมจัดหาเงิน (financing activities) เท่ากับ 1,111.25 ล้านบาท
เงินรับที่มาจากเงินกู้ระยะยาวมีจำนวน 1,480.90 ล้านบาท
และส่วนใหญ่ใช้ไปเพื่อเป็นค่าใช้จ่ายฝ่ายทุนในเรื่องของการชำระค่างวดเรือขุดเจาะ
เรือสนับสนุนงานวิศวกรรมโยธาใต้น้ำ และอุปกรณ์ต่างๆ ตามที่ได้กล่าวมาข้างต้นและใช้เงินจำนวน
1,341.83 ล้านบาทในการซื้อคืนหุ้นกู้แปลงสภาพ และใช้ไปในการจ่ายเงินปันผลจำนวน 482.40
ล้านบาท

ณ วันที่ 30 กันยายน 2552 อัตราส่วนหนี้สินจากเงินกู้ธนาคารต่อทุนเท่ากับ 0.18 เท่า
เปรียบเทียบกับ 0.22 เท่า ณ วันที่ 30 กันยายน 2551
อัตราส่วนหนี้สินสุทธิจากเงินกู้ธนาคารต่อทุนสุทธิเท่ากับ -0.18 เท่า และ -0.16 เท่า ตามลำดับ
และมีอัตราส่วนหนี้สินต่อทุนเท่ากับ 0.25 เท่า และ 0.38 เท่า ตามลำดับ ณ วันเดียวกัน

ณ วันที่ 30 กันยายน 2552 บริษัทฯ มีหนี้สินระยะยาวจำนวน 197.54 ล้านดอลลาร์สหรัฐอเมริกา
เทียบกับ 232.55 ล้านดอลลาร์สหรัฐอเมริกา ณ วันที่ 30 กันยายน 2551 นอกจากนี้ บริษัทฯ
ยังมีวงเงินสินเชื่อหมุนเวียนจำนวน 25.50 ล้านดอลลาร์สหรัฐอเมริกา
ซึ่งเป็นสินเชื่อที่ได้รับจากสถาบันการเงินหลายสถาบันในต่างประเทศ (syndicated banks) ณ
วันที่ 30 กันยายน 2552 บริษัทฯ ได้เบิกถอนวงเงินกู้ระยะยาวมาใช้จำนวน 42.96
ล้านดอลลาร์สหรัฐอเมริกา หรือ 1,480.90 ล้านบาท วงเงินสินเชื่อหมุนเวียนดังกล่าว
มีหลักประกันเป็นเรือของบริษัทฯ จำนวนหนึ่ง รวมทั้งที่ดินและอาคารสำนักงานบางส่วน

โดยทั่วไปการขอกู้เงินเพื่อซื้อเรือจะต้องจดจำนองเรือหนึ่งลำหรือมากกว่านั้น
เพื่อเป็นหลักประกันเงินกู้ การมอบผลประโยชน์ในกรมธรรม์ รายได้จากค่าระวาง
และค่าชดเชยต่างๆ นอกจากนี้อาจมีเงื่อนไขอื่นๆ อีก เช่น บริษัทฯ
จะไม่ก่อหนี้หรือภาระผูกพันในทรัพย์สินกับบุคคลอื่นๆ

ภายใต้สัญญาเงินกู้ระยะยาว บริษัทฯ จะต้องคงสัดส่วนสินทรัพย์ของบริษัทฯ
ที่เป็นราคาตลาดต่อเงินกู้และปฏิบัติตามเงื่อนไขขั้นต่ำทางการเงินต่างๆ
รวมทั้งสิทธิในการชำระคืนเงินกู้ก่อนกำหนด (โดยมี เบี้ยปรับ) สัญญากู้บางฉบับกำหนดให้บริษัทฯ
ต้องรักษาเงินหมุนเวียนในระบบไว้ เช่น อย่างน้อยร้อยละ 5 ของสินทรัพย์รวม ณ วันที่ 30
กันยายน 2552 บริษัทฯ ได้ปฏิบัติตามเงื่อนไขในการรักษาเงินทุนเหมุนเวียนขั้นต่ำไว้

กิจกรรมทางการเงินของบริษัทฯ จะเป็นไปตามนโยบายของบริษัทฯ
ที่จะให้ต้นทุนการกู้เงินต่ำสุดและในขณะ
เดียวกันก็จะคำนึงถึงการได้รับผลตอบแทนจากการลงทุนอย่างสูงสุด อย่างไรก็ตามบริษัทฯ
ยังต้องรักษาสภาพคล่องให้อยู่ในระดับที่เหมาะสมเพื่อให้สามารถดำเนินธุรกิจได้ ขณะนี้บริษัทฯ
ถือครอง เงินสดในรูปสกุลเงินดอลลาร์สหรัฐอเมริกาเป็นส่วนใหญ่ และที่เหลือเป็นเงินบาท

ค่าใช้จ่ายฝ่ายทุน

ในรอบปีบัญชี 2552 บริษัทฯ จ่ายเงินมัดจำงวดที่ 3 ในการสั่งต่อเรือใหม่จำนวน 1 ลำ เป็นเงิน
3.48 ล้านดอลลาร์สหรัฐอเมริกาโดยใช้เงินกู้ ในรอบปีบัญชี 2552 มีเรือจำนวน 12 ลำที่เข้าอู่แห้ง
คิดเป็นเงินทั้งสิ้น 519.71 ล้านบาท

ในช่วงรอบปีบัญชี 2552 เมอร์เมดจ่ายค่างวดอย่างต่อเนื่องสำหรับเรือขุดเจาะที่สร้างใหม่ 1 ลำ
และเรือสนับสนุนงานวิศวกรรมโยธาใต้น้ำที่สั่งต่อใหม่จำนวน 2 ลำและอุปกรณ์ คิดเป็นเงินทั้งสิ้น
3,363.11 ล้านบาท ณ วันที่ 30 กันยายน 2552
ยอดเงินคงเหลือของเรือสั่งต่อใหม่ที่จะถึงกำหนดชำระในปี 2553 คิดเป็นเงินจำนวน 4,273.81
ล้านบาท โดยมีสัญญาเงินกู้มีหลักประกันรองรับสำหรับการจ่ายเงินดังกล่าว
นอกเหนือจากรายการชำระเงินค่าซื้อสินทรัพย์ดังกล่าวของเมอร์เมดที่จะเกิดขึ้นในอนาคตข้างหน้านี้
ยังจะมีค่าใช้จ่ายฝ่ายทุนเกิดขึ้นเพิ่มเติมอีกในปี 2553 เมื่อเรือขุดเจาะเอ็มทีอาร์-1
ถึงกำหนดที่จะต้องเข้ารับการตรวจสอบระดับพิเศษตามกำหนดเวลา (special periodic
survey)

ตลอดระยะเวลา 3 รอบปีบัญชีข้างหน้า เรือบรรทุกสินค้าแห้งเทกองของบริษัทฯ จำนวน 16 ลำ
จะมีอายุครบ 25 ปี ซึ่งอาจทำให้เรือดังกล่าวถูกปลดระวางในทันที

+-----------------------+--------------+--------------+---------------+
|   เรือที่จะอายุครบ 25 ปี   | รอบปีบัญชี 2553 | รอบปีบัญชี 2554 | รอบปีบัญชี 2555  |
+-----------------------+--------------+--------------+---------------+
|   จำนวน (ลำ)          | 3            | 9            | 4             |
+-----------------------+--------------+--------------+---------------+
|   เดทเวทตัน            | 93,482       | 225,238      | 75,835        |
+-----------------------+--------------+--------------+---------------+

จากสภาวการณ์ในการปฏิบัติงานที่ยากลำบากมากขึ้นในธุรกิจบรรทุกสินค้าแห้งเทกองในปัจจุบัน
บริษัทฯ ยังไม่มีแนวโน้มที่จะขยายกองเรือในอนาคตอันใกล้นี้หรือในระยะกลาง แต่บริษัทฯ
มีความจำเป็นต้องชดเชยเรือที่ปลดระวางไปอย่างแน่นอน
วัตถุประสงค์ของแผนในการปรับปรุงกองเรือของ บริษัทฯ อย่างค่อยเป็นค่อยไป
ก็เพื่อที่จะมีเรือที่ใหม่กว่าไม่ว่าจะเป็นเรือสั่งต่อใหม่หรือเรือมือสอง
เพื่อเข้ามาชดเชยเรือที่ปลดระวางไปที่อาจจะขายไปหรือนำไปทำเป็นเศษซากให้ทันเวลา
ดังนั้นภาระค่าใช้จ่ายฝ่ายทุนในอนาคตจะขึ้นกับราคาเรือที่บริษัทฯ จะเข้าไปซื้อ

ในส่วนของธุรกิจบริการที่เกี่ยวข้องกับเรือเดินทะเล มีรายการเงินลงทุนจำนวน 14.10
ล้านบาทในรอบปีบัญชี 2552 เทียบกับ 40.98 ล้านบาท ในรอบปีบัญชี 2551
ส่วนใหญ่เกิดจากการขยายสินทรัพย์ที่ใช้ในการดำเนินงาน

ความเสี่ยงทางการตลาดในเชิงตัวเลขและคุณภาพ

ความเสี่ยงทางการเงินหลักๆ ของบริษัทฯ ได้แก่ ความเสี่ยงจากอัตราแลกเปลี่ยบน
จากอัตราดอกเบี้ย และการให้สินเชื่อทางการเงิน ซึ่งบริษัทฯ
ได้เข้าไปทำสัญญาอัตราแลกเปลี่ยนล่วงหน้า
และการทำสัญญาแลกเปลี่ยนสกุลเงินและอัตราดอกเบี้ยล่วงหน้า (Cross Currency and
Interest Rate Swap) สัญญาจำกัดความเสี่ยงจากการผันผวนของราคาน้ำมัน
เพื่อจัดการกับความเสี่ยงทางการเงินหลักๆ ของบริษัทฯ
วัตถุประสงค์ของการใช้เครื่องมือทางการเงินเหล่านี้เพื่อลดความไม่แน่นอนของกระแสเงินสดในอนาคตอันมีสาเหตุจากการเคลื่อนไหวของอัตราแลกเปลี่ยน
และจะบริหารจัดการกับสภาพคล่องของแหล่งเงินสด ทั้งนี้บริษัทฯ
จะไม่เข้าไปทำธุรกรรมเกี่ยวับตราสารอนุพันธ์ในเรื่องของอัตราดอกเบี้ยและอัตราแลกเปลี่ยนใดๆ
ที่จะเป็นการเก็งกำไร (speculative purposes)

ความเสี่ยงเกี่ยวกับอัตราแลกเปลี่ยนเงินตราต่างประเทศและอัตราดอกเบี้ย

เนื่องจากธุรกิจเดินเรือทะเลระหว่างประเทศ
เป็นธุรกิจซึ่งใช้สกุลเงินดอลลาร์สหรัฐอเมริกาในการดำเนินธุรกิจเป็นหลัก ดังนั้น
รายได้ทั้งหมดและค่าใช้จ่ายในการดำเนินงานส่วนใหญ่ของบริษัทฯ
จะเป็นสกุลเงินดอลลาร์สหรัฐอเมริกา นอกจากนี้ยังมีค่าใช้จ่ายในการเดินเรือแต่ละเที่ยว
ค่าใช้จ่ายในการดำเนินงานเกี่ยวกับเรือเดินทะเล ค่าใช้จ่ายเกี่ยวกับการนำเรือเข้าอู่แห้ง
และค่าใช้จ่ายผันแปรบางประเภทที่เป็นสกุลเงินตราต่างประเทศอื่นด้วย
ซึ่งส่วนใหญ่จะเป็นสกุลเงินยูโรและสกุลเงินดอลลาร์สิงคโปร์ ในรอบปีบัญชี 2552 ประมาณร้อยละ
27.90 ของค่าใช้จ่ายเกี่ยวกับเที่ยวเรือ ค่าใช้จ่ายในการดำเนินงานเกี่ยวกับเรือเดินทะเล
ค่าใช้จ่ายผันแปรและค่าใช้จ่ายเกี่ยวกับการนำเรือเข้าอู่แห้ง
เป็นสกุลเงินตราต่างประเทศอื่นที่ไม่ใช่สกุลเงินบาทและสกุลเงินดอลลาร์สหรัฐอเมริกา

ณ วันที่ 30 กันยายน 2552 เมอร์เมด มีเงินกู้คงเหลือจำนวนทั้งสิ้น 262.7 ล้านบาท หรือ 7.5
ล้านดอลลาร์สหรัฐอเมริกา และมีวงเงินกู้ระยะยาวจำนวน 786.2 ล้านบาท หรือ 22.5
ล้านดอลลาร์สหรัฐอเมริกาซึ่งได้ทำสัญญาจำกัดความเสี่ยง
ในเรื่องอัตราแลกเปลี่ยนสกุลเงินและอัตราดอกเบี้ยล่วงหน้า (Cross Currency and Interest
Rate Swap) ไว้กับธนาคารในประเทศ บริษัทฯ
รับรู้ผลกำไรหรือขาดทุนจากสัญญาซื้อขายเงินตราต่างประเทศล่วงหน้าเมื่อมีการส่งมอบเงินตราต่างประเทศ
ณ วันที่ 30 กันยายน 2552 มูลค่ายุติธรรมสุทธิของสัญญาดังกล่าวเป็นจำนวนเงิน 21.85 ล้านบาท

ในรอบปีบัญชี 2550 บริษัทฯ ได้ทำสัญญา currency collar
เพื่อจำกัดความเสี่ยงของความผันผวนของอัตราแลกเปลี่ยนเงินตราต่างประเทศที่เกี่ยวข้องกับสัญญาก่อสร้างเรือจำนวน
2 ลำในสกุลเงินเยน เป็นมูลค่าทั้งสิ้น 7,353 ล้านเยน
สัญญาดังกล่าวกำหนดอัตราแลกเปลี่ยนต่ำสุดและสูงสุดอยู่ระหว่าง 105 เยน ถึง 120 เยน ต่อ 1
ดอลลาร์สหรัฐอเมริกา สัญญาดังกล่าวมีผลบังคับใช้ตั้งแต่วันที่ 12 ธันวาคม 2549 ถึงวันที่ 12
กันยายน 2554 สำหรับสัญญาฉบับแรก และวันที่ 27 ธันวาคม 2549 ถึงวันที่ 28 ธันวาคม 2552
สำหรับสัญญาฉบับที่สอง ณ วันที่ 30 กันยายน 2552
มูลค่ายุติธรรมสุทธิของสัญญาดังกล่าวเป็นจำนวนเงิน 352.44 ล้านบาท

ความเสี่ยงในเรื่องของอัตราดอกเบี้ย

บริษัทฯ
อาจมีความเสี่ยงทางการตลาดจากการเปลี่ยนแปลงของอัตราดอกเบี้ยที่เป็นสกุลเงินดอลลาร์สหรัฐอเมริกาเนื่องจากเงินกู้ของบริษัทฯ
เกือบทั้งหมดเป็นสกุลเงินดอลลาร์สหรัฐอเมริกาโดยมีอัตราดอกเบี้ย LIBOR บริษัทฯ
จ่ายดอกเบี้ยในอัตรา LIBOR บวกส่วนเพิ่มจำนวนหนึ่ง
หุ้นกู้แปลงสภาพมีดอกเบี้ยในอัตราดอกเบี้ยคงที่ร้อยละ 2.50 ต่อปี นอกจากนี้ บริษัทฯ
ได้ทำสัญญาเพื่อจำกัดความเสี่ยงจากความผันผวนของอัตราดอกเบี้ยแล้วสำหรับเงินกู้จำนวน 200
ล้านดอลลาร์สหรัฐอเมริกา
เพื่อบริหารผลกระทบของการเปลี่ยนแปลงในอัตราดอกเบี้ยที่จะมีผลต่อกำไรและกระแสเงินสดของบริษัทฯ
ซึ่งสัญญาดังกล่าวได้ระบุอัตราจ่ายดอกเบี้ยสูงสุด (Interest Rate Cap) ที่บริษัทฯ
จะต้องจ่ายในแต่ละช่วงเวลาระหว่างเดือนกุมภาพันธ์ 2548 ถึง เดือนกุมภาพันธ์ 2553 ณ วันที่ 30
กันยายน 2552 ยอดคงเหลือของสัญญาที่กำหนดเพดานดอกเบี้ยไว้คือ 200
ล้านดอลลาร์สหรัฐอเมริกา

ตารางต่อไปนี้แสดงให้เห็นถึงรายการเงินกู้ที่จะครบกำหนดชำระและอัตราจ่ายดอกเบี้ยสูงสุดของบริษัทฯ
ณ วันที่ 30 กันยายน 2552

หน่วย : ล้านดอลลาร์สหรัฐอเมริกา

+--------------------+--------+--------+--------+----------+---------+
| รายการ             | รอบบัญชี | รอบบัญชี | รอบบัญชี | หลังจากนั้น | รวม     |
|                    |        |        |        |          |         |
|                    | 2553   | 2554   | 255    |          |         |
|                    |        |        | 5-2557 |          |         |
+--------------------+--------+--------+--------+----------+---------+
| หนี้สินระยะยาว        |        |        |        |          |         |
+--------------------+--------+--------+--------+----------+---------+
| ยอดเงินกู้ที่เ          | 37.80  | 37.80  | 37.80  | -        | 113.40  |
| ป็นสกุลเงินดอลลาร์สหรัฐ |        |        |        |          |         |
| โดยมีอัตราดอกเบี้ยคงที่  |        |        |        |          |         |
+--------------------+--------+--------+--------+----------+---------+
| ยอดเงินกู้ที่เ          | 9.13   | 15.97  | 24.68  | 1.35     | 51.13   |
| ป็นสกุลเงินดอลลาร์สหรัฐ |        |        |        |          |         |
| โ                  |        |        |        |          |         |
| ดยมีอัตราดอกเบี้ยผันแปร |        |        |        |          |         |
+--------------------+--------+--------+--------+----------+---------+
| ยอด                | 6.72   | 8.57   | 15.58  | 2.14     | 33.01   |
| เงินกู้ที่เป็นสกุลเงินบาทโ |        |        |        |          |         |
| ดยมีอัตราดอกเบี้ยผันแปร |        |        |        |          |         |
+--------------------+--------+--------+--------+----------+---------+
| ภ                  |        |        |        |          |         |
| าระผูกพันฝ่ายทุนเพิ่มเติม |        |        |        |          |         |
+--------------------+--------+--------+--------+----------+---------+
| กา                 | 168.20 | 78.05  | 41.58  | -        | 287.83  |
| รชำระค่าเรือที่สั่งต่อใหม่ |        |        |        |          |         |
+--------------------+--------+--------+--------+----------+---------+
| เรือที่เช่ามาเพิ่มเติม    | 35.68  | 2.84   | -      | -        | 38.52   |
+--------------------+--------+--------+--------+----------+---------+
| อัตราดอกเบี้ยจ่ายสูง    |        |        |        |          |         |
| สุดที่บริษัทได้ทำสัญญาไว้  |        |        |        |          |         |
+--------------------+--------+--------+--------+----------+---------+
| จำนวนเงินกู้ที่ทำสัญญา   | 200.00 | -      | -      | -        | -       |
+--------------------+--------+--------+--------+----------+---------+
| อัตราดอ             | 6.50%  | -      | -      | -        | -       |
| กเบี้ยจ่ายสูงสุดโดยเฉลี่ย |        |        |        |          |         |
+--------------------+--------+--------+--------+----------+---------+

ความเสี่ยงจากความผันผวนของราคาน้ำมัน

บริษัทฯ
ได้ทำสัญญาป้องกันความเสี่ยงจากความผันผวนของราคาน้ำมันซึ่งมีผลบังคับใช้สำหรับระยะเวลาตั้งแต่วันที่
3 พฤศจิกายน 2551 ถึง 30 ตุลาคม 2552
 โดยในสัญญาราคาของน้ำมันจะถูกกำหนดด้วยราคาคงที่สำหรับการซื้อน้ำมันจำนวน 1,000
เมตริกตันต่อเดือน ณ วันที่ 30 กันยายน 2552 มูลค่ายุติธรรมสุทธิของสัญญาดังกล่าวเป็นจำนวนเงิน
5.28 ล้านบาท

ความเสี่ยงจากการให้บริการเป็นเงินเชื่อ

รายได้ส่วนใหญ่ของบริษัทฯ ซึ่งได้แก่รายได้จากค่าระวาง โดยปกติแล้วลูกค้าจะชำระล่วงหน้า
หรือก่อนได้รับมอบสินค้า บริษัทฯ
เชื่อว่าความเสี่ยงจากการให้บริการเป็นเงินเชื่อแก่ลูกค้าเป็นเรื่องไม่สำคัญมากนัก
และเชื่อว่าต้นทุนสำหรับการป้องกันความเสี่ยง (Hedging cost)
จะไม่มีความสำคัญมากไปกว่าประโยชน์ที่จะได้รับ ดังนั้นบริษัทฯ
จึงไม่มีการทำสัญญาป้องกันความเสี่ยงใดๆ เกี่ยวกับความเสี่ยงในเรื่องเหล่านี้

12.3 ค่าตอบแทนผู้สอบบัญชี

1.  ค่าตอบแทนจากการสอบบัญชี (Audit fee)

  บริษัทฯ และบริษัทย่อยจ่ายค่าตอบแทนการสอบบัญชีให้แก่
  สำนักงานสอบบัญชีในรอบปีบัญชีที่ผ่านมาเป็นเงินรวม 18,478,438บาท

2. ค่าบริการอื่น (Non-audit fee)

  บริษัทฯ และบริษัทย่อยจ่ายค่าตอบแทนอื่นให้แก่สำนักงานสอบบัญชีสำหรับรอบปีบัญชีที่ผ่านมาเป็นเงิน
  6,404,995 บาท
  ซึ่งส่วนใหญ่เป็นค่าตอบแทนเกี่ยวกับการให้คำปรึกษาและกำหนดแนวทางการบริหารความเสี่ยงองค์กร
  การสอบทานการจัดสรรราคาซื้อกิจการใหม่ที่ลงทุน
  และการตรวจสอบบริษัทย่อยเพื่อให้เป็นไปตามเงื่อนไขของบัตรส่งเสริมการลงทุน (BOI)